खोराबार। खोराबार गांव के नामी सिंह टोले पर शुक्रवार रात एक युवक ने मंदिर में स्थापित मां दुर्गा की प्रतिमा को क्षतिग्रस्त कर गहने चुरा लिया। खटपट की आवाज सुनकर पास की एक महिला के जगने पर युवक फरार हो गया। महिला ने युवक को पहचान लिया और पुलिस को सूचना दी। शनिवार सुबह महिला के पति मोहन विश्वकर्मा की तहरीर पर पुलिस ने गांव के रामबरन टोला निवासी आरोपी बब्बन यादव पर प्रतिमा तोड़ने और चोरी के आरोप में केस दर्ज कर उसे गिरफ्तार कर लिया है।